মখলিছ মিয়া,বানিয়াচং থেকে ॥ ইভটিজার ও সন্ত্রাসীদের গ্রেফতার ও শাস্তির দাবীতে ক্রমশই উত্তাল হচ্ছে বানিয়াচং। গত সোমবারের বেঁধে দেয়া ২৪ ঘন্টার আল্টিমেটাম এর মধ্যে আসামী গ্রেফতার না হওয়ায় চরম ক্ষোভ বিরাজ করছে পুরো বানিয়াচংয়ে। গতকাল বানিয়াচং উপজেলার স্কুল, কলেজ, মাদ্রাসাসহ সকল শিক্ষা প্রতিষ্ঠানের প্রতিনিধিদের নিয়ে ডাঃ ইলিয়াছ একাডেমীতে জরুরী সভা অনুষ্ঠিত হয়। জনাব আলী ডিগ্রী কলেজের অধ্যক্ষ মোঃ সাফিউজ্জামান খান এর সভাপতিত্বে অনুষ্ঠিত এ সভায় বক্তব্য রাখেন বানিয়াচং সিনিয়র আলীয়া মাদ্রাসার প্রিন্সিপাল মাওলানা আব্দাল হোসেন খান, আইডিয়েল কলেজ এর পিন্সিপাল স্বপন কুমার দাশ, এলআর সরকারী উচ্চ বিদ্যালয়ের প্রধান শিক্ষক আব্দুল মজিদ, আমবাগান উচ্চ বিদ্যালয়ের প্রধান শিক্ষক বিপূল ভূষন রায়, ডাঃ ইলিয়াছ একাডেমী উচ্চ বিদ্যালয়ের সহকারী প্রধান শিক্ষক হেমায়েত আলী খান, ...